Bøkeskogen
        
         (Larvik)
Store norske leksikon,Geografi,Norges geografi,Vestfold og Telemark,Larvik
Bøkeskogen er en naturpark i Larvik kommune, Vestfold og Telemark fylke, nord for bykjernen til tettstedet Larvik. Skogen er 293 dekar, og er den største forekomsten av bøk i Norge. I Bøkeskogen ligger Vestfolds største gravfelt med cirka 90 registrerte gravhauger fra yngre jernalder og vikingtiden. Med idylliske spaserveier, scene og restaurant tjener Bøkeskogen både som rekreasjonsområde og folkepark.
Historikk I 1883 tilbød eieren Fritz Treschow å overdra Bøkeskogen vederlagsfritt til staten, «for at den paa den bedste Maade kunde blive bevaret som en Herlighed for Larvig». 24. april 1884 vedtok Stortinget å motta tilbudet, og vedtaket ble sanksjonert av kong Oskar 2 17. mai samme år. Dette regnes som det første offentlige naturvern i Norge. Kart  Les mer i Store norske leksikon bøk naturvern Larvik Vestfold og Telemark